Turun päivää on vietetty vuodesta 1961 lähtien monipuolisella ohjelmalla, joka huipentuu perinteeksi muodostuneeseen ilotulitukseen Samppalinnanmäellä klo 21.00. Syyskuun kolmantena sunnuntaina järjestetävä Turun päivä tarjoaa runsaasti nähtävää ja koettavaa ympäri kaupunkia. Turun päivää vietetään jälleen sunnuntaina 20.9.2020.



Turun päivän ohjelmassa on mukana musiikkia, tanssia, urheilua sekä virtuaalisia sisältöjä. Päivän aikana esimerkiksi moniin museoihin on vapaa pääsy, ja useat tahot järjestävät avoimia ovia ja ohjelmaa. Tapahtumien takana ovat Turun kaupungin lisäksi paikalliset yhdistykset, yritykset ja seurat. Turun päivän juhlallisuudet huipentuvat perinteeksi muodostuneeseen ilotulitukseen Samppalinnanmäeltä klo 21. Tätä ennen nähdään kuitenkin muun muassa markkinahumua kävelykadulla ja kaupungintalon avoimet ovet, sekä korkeakouluopiskelijoille suunnattu Turun päivän appro.

Kaikki Turun päivän tapahtumat löytyvät Turkukalenterista aihetunnisteella "Turun päivä". Tapahtumajärjestäjät voivat itse ilmoittaa tapahtumansa Turkukalenteriin, jolloin ne huomioidaan päivän ohjelmassa. Turkukalenteri on seudullinen tapahtumakalenteri, josta löydät tapahtumat ja harrasteet Turusta ja lähiseudulta.

Lataa tästä Turun päivän käsiohjelma:

Turun päivä 2020 käsiohjelma (pdf)

Osallistuthan vain oireettomana

Turun päivän tuotantotiimi seuraa yhdessä kaupungin johdon kanssa tiiviisti epidemiatilannetta. Järjestettävissä tapahtumissa huomioidaan valitsevat viranomaisohjeistukset ja lisäksi kaupunki järjestää muutamia virtuaalitapahtumia kotisohvilta käsin nautittavaksi. Tapahtumakävijöitä pyydetään saapumaan tapahtumiin vain täysin terveinä ja oireettomina.